**APEL DE SELECȚIE nr. 1**

**Varianta detaliată**

**Măsura 1.3 - Activități de informare și formare online**

***Grupul de Acţiune Locală Tövishát*** lansează prima sesiune de depunere proiecte aferentă Măsurii 1.3 - Activități de informare și formare online

**Data lansării Apelului de selecție:** 31.05.2022

**Perioada depunere proiecte**: 31.05.2022-02.09.2022

**Data limită de depunere a proiectelor**: 02.09.2022

**Mãsura lansatã** : Măsura 1.3 « Activități de informare și formare online»

**Locul și intervalul orar în care se pot depune proiectele**:

Proiectele se depun la sediul GAL Tövishát din sat Panic, Nr.1/S, Com. Hereclean, Jud. Sălaj de luni până vineri, în intervalul orar: 09.00 -14.00, data limită este 02.09.2022.

Un expert din cadrul GAL înregistrează Cererea de Finanțare în Registrul de Intrări/Ieșiri iar solicitantul primește un număr de înregistrare.

**Solicitanții eligibili pentru Măsura 1.3 :**

**Beneficiari direcţi:**

 Entităţi publice sau private care activează în domeniul formării profesionale a adulților care aplică individual sau în parteneriat cu entități publice sau private ca de exemplu: instituții de învățământ, asociații profesionale, institute de cercetare, institute și stațiuni de cercetare etc. și care îndeplinesc criteriile de eligibilitate și de selecție.

**Beneficiari indirecţi (grup ţintă):**

Tinerii fermieri, fermierii-persoanele fizice din teritoriul acoperit de parteneriatul LEADER, care activează în fermele mici și beneficiarii de sprijin ai măsurilor 6.1, 6.3 , 3.1, 9.1, 16.4 finanţate prin SDL LEADER Tövishát, angajaţi din intreprinderi active în teritoriul Tövishát.

Inntreprinzători şi angajaţi din intreprinderi de pe teritoriul Leader Tovishat şi beneficiarii de sprijin ai măsurilor M6.2 şi M6.4.

Participarea în cadrul acțiunilor de informare şi formare online va fi gratuită.

**Aria de aplicabilitate a măsurii 1.3** este teritoriul acoperit de Asociația Grup De Acțiune Locală Tövishát**.** Teritoriul se regăseşte în spaţiul eligibil Leader fiind compus din Oraşul Cehu Silvaniei şi comunele Bocşa, Coşeiu, Crişeni, Dobrin, Hereclean, Sălăţig, Sărmăşag şi Şamşud din Judeţul Sălaj respectiv comunele Bogdand, Hodod, Supur din Judeţul Satu Mare.

**Fondul disponibil alocat în aceastã sesiune: 11.957,78Euro**

**Suma maximã nerambursabilã pe proiect în (euro) fără TVA:**  **11.957,78Euro**

**Modelul de cerere de finanțare pe care trebuie să-l folosescă solicitanții** (versiune editabilă) este prezentat în Anexa 1 la Ghidul solicitantului şi este disponibil în format electronic pe site-ul www.galtovishat.ro

***Atenţie! Cererea de Finanţare trebuie însoţită de anexele prevăzute în modelul standard de pe site-ul GAL Tövishát. Anexele Cererii de Finanţare fac parte integrantă din aceasta.***

**Documentele justificative pe care trebuie să le depună solicitantul odată cu depunerea proiectului în conformitate cu cerințele Fișei măsurii 1.3 din SDL și ale Ghidului Solicitantului elaborat de către GAL sunt *(numerotate conform poziţiei din cererea de finanţare) :***

**1. Anexa 1**- Cerere de finanţare

**2. Anexa 2** -Buget Indicativ

**3. Anexa 2.1** Fundamentarea bugetului pe categorii de cheltuieli eligibile, corelate cu activitățile și rezultatele proiectului;

**4. Anexa 3** -Declarație pe proprie răspundere a solicitantului;

**5. Anexa 4**- Grafic calendaristic de implementare

**6. Raportul asupra utilizării altor programe de finanțare nerambursabilă** (obiective, tip de serviciu, elemente clare de identificare ale serviciului, lista cheltuielilor eligibile, costul și stadiul proiectului, perioada derulării proiectului) întocmit de solicitant, pentru solicitanții care au mai beneficiat de alte programe de finanțare nerambursabilă în perioada de programare anterioară, pentru aceleași tipuri de servicii;

7**. Documente justificative pentru proiectele de servicii finalizate incluse în Raportul asupra utilizării altor programe de finanțare nerambursabilă**;

**8. Documente care să ateste expertiza experților de a implementa activitățile proiectului** (cv-uri, diplome, certificate, referințe, atestare ca formator emise conform legislației naționale în vigoare, etc.); Adeverință / certificat / orice alt tip de document asimilat, cu mențiunea „conform cu originalul”, care să ateste participarea experților la cursuri similare pentru indeplinirea criteriului de selectie;

**9. Declarații de disponibilitate pentru toți experții formatori implicați în proiect**

**10. Lista principalelor prestări de servicii sau activități de formare profesională în ultimii 3 ani / 1 an,** dupa caz, insotita de documente justificative(procese verbale receptie servicii, recomandari, certificate constatatoare, etc)

**11. Documente constitutive/ Documente care să ateste forma de organizare\*** – în funcție de tipul solicitantului (Statut juridic, Act Constitutiv, Cod Unic de Înregistrare, Cod de Înregistrare Fiscală, Certificat Constatator emis de ONRC, Înscrierea în Registrul asociațiilor și fundațiilor etc.).

\*În acest caz, dacă în timpul evaluării se constată că documentul prezentat de solicitant nu este suficient, evaluatorul va solicita prin informații suplimentare documentul necesar cu elementele pe care trebuie să le conțină.

**12. Anexa 6** - Declaraţie pe propria răspundere din care să reiasă faptul că solicitantul nu se află în procedură de insolvenţă, faliment, reorganizare judiciară, dizolvare, lichidare sau suspendare temporară a activităţii sau nu se află în situaţii similare în urma unei proceduri de aceeaşi natură prevăzute de legislaţia sau de reglementările naţionale

**13. Copia actului de identitate a reprezentantului legal;**

**14. „Acord de parteneriat”, daca este cazul (Anexa 7)**

**15. Oferte conforme** - documente obligatorii care trebuie avute în vedere la stabilirea rezonabilității prețurilor. Acestea trebuie să aibă cel puțin următoarele caracteristici:

- Să fie datate, personalizate și semnate;

- Să conțină detalierea unor specificații tehnice minimale;

- Să conţină preţul de achiziţie, defalcat pe categorii de bunuri/servicii.

**16. Situaţii financiare înregistrate la Administraţia Financiară – bilanţ – formularele 10, și 20** pentru anii n, n-1 şi n-2 (după caz), unde n este anul 2018

**17. Anexa 8** - Declaraţia pe propria răspundere că solicitantul / partenerul deţine sau se angajează să asigure capacitatea tehnică necesară

**18. Document de la bancă/trezorerie** cu datele de identificare ale trezoreriei /băncii și ale contului aferent proiectului FEADR (denumirea, adresa trezoreriei/băncii, codul IBAN al contului în care se derulează operațiunile cu AFIR).

**19. Anexa 9** - Declarația beneficiarului de raportare către GAL a plăților efectuate de AFIR

**20. Anexa 10** - Declarație prelucrare date cu caracter personal

**21. Alte documente justificative, după caz.**

**IMPORTANT !**

**Documentele justificative anexate Cererii de Finanțare trebuie să fie valabile la data depunerii acestora, în conformitate cu legislaţia naţională în vigoare.**

**Cerințele de conformitate și eligibilitate pe care trebuie să le îndeplinească solicitantul, inclusiv metodologia de verificare a acestora:**

În timpul sesiunii de depunere a proiectelor, angajații GAL, care au atribuții în fișa postului, verifică conformitatea proiectului, iar pentru proiectele declarate conforme se va verifica respectarea criteriilor de eligibilitate și vor acorda punctajele aferente fiecărei cereri de finanțare în conformitate cu cerinţele impuse de măsurã.

**Verificarea conformităţii**

Verificarea conformităţii Cererii de Finanţare şi a anexelor acesteia se realizează pe baza „Fişei de verificare a conformităţii”.

Controlul conformităţii constă în verificarea Cererii de Finanţare:

dacă este corect completată;

dacă este prezentată atât în format tipărit, cât şi în format electronic;

dacă anexele tehnice şi administrative cerute sunt prezente, precum şi valabilitatea acestora (dacă este cazul).

În cazul în care expertul verificator descoperă o eroare de formă, proiectul nu este considerat neconform.

**Erorile de formă** sunt erorile făcute de către solicitant în completarea Cererii de Finanţare care sunt descoperite de experţii verificatori ai GAL Tovishat, dar care, cu ocazia verificării conformităţii, pot fi corectate de către aceştia din urmă pe baza unor dovezi/ informaţii prezentate explicit în documentele anexate Cererii de Finanţare. Necompletarea unui câmp din Cererea de Finanţare nu este considerată eroare de formă. Expertul va cere solicitantului să efectueze corecturile(erorile de formă) și pe CD/DVD urmând ca CD-ul/DVD-ul să fie retransmis în termen de maxim 2 zile.

Solicitantul este invitat să revină la sediul GAL Tovishat după evaluarea conformităţii pentru a fi înştiinţat dacă Cererea de Finanţare este conformă sau, în caz contrar, i se explică cauzele neconformităţii.

Solicitantul are obligaţia de a lua la cunoştinţă prin semnatură fişa de verificare a conformităţii. În cazul în care solicitantul nu doreşte să semneze de luare la cunoştinţă, expertul va consemna acest fapt pe fişa de verificare a conformităţii prin menţiunea “Solicitatul refuză să semneze”

Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesiune de depunere a proiectelor.

După verificare pot exista două variante:

Cererea de Finanţare este declarată conformă.

Cererea de Finanţare este declarată neconformă;

Dacă Cererea de Finanţare este declarată conformă, se trece la următoarea etapă de verificare.

Dacă Cererea de Finanţare este declarată neconformă dosarul original al Cererii de finanțare va fi restituit solicitanților, pe baza unui proces-verbal de restituire, încheiat în 2 exemplare, semnat de ambele părți.

Cererile de Finanţare declarate neconforme pot fi corectate/completate și redepuse de către solicitanți în cadrul aceluiaşi Apel de Selecţie dacă mai este deschis sau în cadrul următorului Apel de selecție lansat de GAL Tovishat pentru aceeași măsură. Aceeaşi Cerere de Finanţare poate fi declarată neconformă de maximum două ori în cadrul unei sesiuni de primirea a proiectelor.

**Verificarea eligibilităţii Cererii de finanțare**

Verificarea eligibilității tehnice şi financiare a Cererii de Finanțare şi a anexelor acesteia se realizează pe baza formularului „Fişă de evaluare a eligibilității proiectului”, disponibil pe site-ul www.galtovishat.ro

Verificarea eligibilităţii tehnice și financiare constă în:

* verificarea eligibilităţii solicitantului;
* verificarea criteriilor de eligibilitate;
* verificarea Planului de Acţiuni și a tuturor documentelor anexate.

Cazurile în care expertul evaluator poate solicita informaţii suplimentare sunt următoarele:

(1) în cazul în care documentul tehnic (Planul de afaceri) conţine **informaţii insuficiente** pentru clarificarea unui criteriu de eligibilitate/ principiu de selecție sau există informaţii contradictorii în interiorul lui, ori, faţă de cele menţionate în Cererea de finanțare;

(2) în cazul în care există **diferenţe de calcul** al sprijinului;

(3) în cazul în care, în procesul de verificare a documentelor din dosarul Cererii de finanțare, se constată omisiuni privind bifarea anumitor casete (inclusiv din Cererea de finanțare) sau omiterea semnării anumitor pagini de către solicitant/reprezentantul legal, iar din analiza proiectului expertul constată că aceste carențe sunt cauzate de anumite erori de formă sau erori materiale.

**Cerințele de eligibilitate specifice măsurii 1.3 și metodologia de verificare a acestora**

**Condiţii minime obligatorii generale**

**EG 1. Solicitantul se încadrează în categoria de beneficiari eligibili și sunt :**

* Entităţi publice sau private care activează în domeniul formării profesionale a adulților care aplică individual sau în parteneriat cu entități publice sau private ca de exemplu: instituții de învățământ, asociații profesionale, institute de cercetare, institute și stațiuni de cercetare etc. și care îndeplinesc criteriile de eligibilitate și de selecție.

Solicitantul trebuie să se regăsească în categoria de beneficiari eligibili menționați în Fișa măsurii din Strategia de Dezvoltare Locală a GAL, cu respectarea cel puțin a condițiilor generale de eligibilitate prevăzute în cap. 8.1 din PNDR 2014-2020, Reg. (UE) nr. 1305/2013, Reg. (UE) nr. 1303/2013, precum și a legislației naționale specifice.

Verificarea este bazată pe informaţiile menţionate în formularul de Cerere de finanţare şi din documentele anexate din care să reiasă statutul juridic și obiectul de activitate al solicitantului. Se verifică documentele de înființare/ certificare ale solicitantului, în funcție de încadrarea juridică a acestuia.

**EG 2. Solicitantul este persoană juridică, constituită în conformitate cu legislaţia în vigoare în România;**

* **Pentru Persoane juridice de drept privat cu scop patrimonial:**

- Certificatul constatator eliberat de Oficiul Național al Registrului Comerțului valabil la data depunerii CF;

- Orice alt document emis de către autorități/entități competente cu valoare probatorie care atestă încadrarea în categoria de persoană juridică de drept privat cu scop patrimonial constituită în conformitate cu legislația în vigoare în România.

* **Pentru Persoane juridice de drept privat fără scop patrimonial:**

- Extras din Registrul asociațiilor și fundațiilor aflat la grefa judecătoriei în a cărei circumscripție teritorială își are sediul;

- Documentele statutare inclusiv actele adiționale și hotărârile judecătorești de modificare, dacă este cazul;

- Hotărârea judecătorească de înființare;

- Orice alt document emis de către autorități/entități competente cu valoare probatorie care atestă încadrarea în categoria de persoană juridică de drept privat fără scop patrimonial constituită în conformitate cu legislația în vigoare în România.

* **Persoane juridice de drept public:**

- Certificat de înregistrare fiscală

- Extrasul din strategie, din care rezultă că serviciul este în corelare cu orice strategie de dezvoltare națională/regională/județeană/locală aprobată, corespunzătoare domeniului de servicii precum şi copia hotărârii de aprobare a strategiei.

**Toate documentele vor fi valabile la data depunerii documentelor însoțitoare ale cererii de finanțare.**

**EG 3. Solicitantul are prevăzut în obiectul de activitate activități specifice domeniului de formare profesională;**

Îndeplinirea criteriului de eligibilitate se demonstrează prin următoarele documente:

**1. Pentru Persoane juridice de drept privat cu scop patrimonial**:

- Obiectul principal sau obiectul secundar de activitate autorizat, în conformitate cu prevederile Legii nr. 359/2004, prevăzut în Certificatul constatator emis de către Oficiul Național al Registrului Comerțului, valabil la data depunerii CF, trebuie să cuprindă codul CAEN pentru formarea profesională a adulţilor (8559 – Alte forme de învăţământ).

- Alte documente relevante cu valoare probatorie din care să reiasă obiectul de activitate/activităţile specifice ale entităţii;

**2. Pentru Persoane juridice de drept privat fără scop patrimonial:**

 - Extras din Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi are sediul;

- Documente din care să reiasă faptul că obiectivul de activitate cuprinde activităţi specifice domeniului de formare profesională (extras din statutul entităţii, ROF, alte documente legale, Hotărâre de înfinţare, ect.)

**3. Pentru Persoane juridice de drept public**

- Certificat de înregistrare fiscală

- Extrasul din strategie, din care rezultă că serviciul este în corelare cu orice strategie de dezvoltare națională/regională/județeană/locală aprobată, corespunzătoare domeniului de servicii precum şi copia hotărârii de aprobare a strategiei.

**EG 4. Solicitantul dispune de personal calificat, propriu sau cooptat;**

Se verifică punctul 4.5 din cererea de finanțare în care sunt descrise resursele umane implicate în proiect, cu precizarea activităților ce urmează a fi desfășurate de fiecare expert propus. De asemenea, se verifică în anexele cererii de finanțare acordul scris al fiecărui expert pentru participarea la activitățile proiectului pe toată durata de desfășurare a proiectului și documentele care să ateste expertiza experților de a implementa activitățile respective (cv-uri, diplome, certificate, referințe, etc.). Cerința se verifică în funcție de activitățile ce vor fi realizate conform Cererii de finanțare.

Pentru verificarea acestui criteriu de eligibilitate se vor depune ca documente justificative:

 - Lista personalului implicat în proiect cu specificarea activităților ce urmează a fi desfășurate de fiecare expert formator propus;

- Declarații de disponibilitate pentru toți experții formatori implicați în proiect (semnate și datate) pentru întreaga perioadă de derulare a activităților proiectului.

 - Certificat (Atestare) formator/adeverință prin care se dovedește că profesează într-o funcție didactică la nivelul învățământului liceal, vocațional, profesional și tehnic sau adeverință prin care se dovedește că este cadru didactic la nivelul învățământului superior – asistent/lector/conferențiar/profesor universitar și care să ateste vechimea în muncă şi disciplinele predate pentru cadrele didactice; - Copie după diploma de licență a fiecărui expert formator cu respectarea specializărilor activităților aferente susținerii cursurilor derulate prin proiect;

 - Pentru cadrele didactice, nu este necesară copia diplomei de licență pentru disciplinele pe care le predau în sistemul de învățământ. Pentru predarea altor discipline, în afara celor predate în sistemul de învățământ, aceștia vor prezenta copie după diploma de licență.

- CV - uri care prezintă semnătura și numele în clar ale formatorilor și ale cadrelor didactice din care să reiasă experiența similară în cel puțin un proiect;

- Adeverință/certificat/orice alt tip de document asimilat care să ateste participarea experților formatori, în ultimii cinci ani, la o formă de instruire sau suținerea unor forme de instruire (cursuri, conferințe, seminarii, simpozioane, etc.) în domeniul de activitate pentru care sunt propuși în proiect sau declarație prin care se obligă ca experții formatori să urmeze acest tip de instruire menționat anterior, în domeniul de activitate pentru care sunt propuși în proiect, formă de instruire ce trebuie finalizată până la semnarea contractului de finanțare.

**EG 5.** **Solicitantul dovedește experiență anterioară relevantă în proiecte de formare profesională inclusiv e-learning;**

Pentru verificarea acestui criteriu de eligibilitate se vor depune ca documente justificative:

* Lista principalelor acțiuni de formare profesională și de dobândire de competențe in ultimii 3 ani
* Documente suport pentru fiecare contract menționat în listă, care probează experiența solicitată, (copii în conformitate cu originalul dupa contracte și recomandări/certificări) care vor conține obligatoriu date referitoare la: beneficiarul contractului; tipul serviciilor/activităților prestate; perioada în care s-a realizat contractul; valoarea contractului.

Se va verifica dacă solicitantul a realizat acțiuni de formare profesională și de dobândire de competențe în cel puțin un contract de servicii/contract de finanțare (proiect cu finanțare nerambursabilă) în care a avut calitatea de beneficiar/furnizor (a implementat contractul de finanțare/servicii individuale) sau în calitate de lider/partener al asocierii de parteneriat.

**EG 6.** **Solicitantul dispune de capacitate tehnică şi financiară necesare derulării activităţilor specifice de formare;**

Se verifică dacă din Declarația pe propria răspundere reiese că solicitantul se angajează să asigure capacitatea tehnică și financiară necesară desfăşurării proiectelor de cel puţin 50 % din valoarea activităţilor asumate prin proiect.

Pentru verificarea capacității financiare vor fi analizate situaţiile financiare pentru solicitant înregistrate la Administraţia Financiară – bilanţ. În situația în care o entitate juridică, în calitate de solicitant sau partener în mai multe proiecte este selectată pentru implementarea mai multor proiecte, la nivelul AFIR va fi realizată o verificare a capacității financiare necesare implementării tuturor proiectelor.

Verificarea aferentă capacităţii financiare nu se aplică în cazul în care solicitantul este o persoană juridică de drept public. În cazul acestora, capacitatea financiară va fi dovedită ulterior semnării contractului, respectiv până la prima cerere de plată care conţine cheltuieli aferente persoanei juridice de drept public, în conformitate cu prevederile specifice planificării bugetare aplicabile entităţilor publice.

**EG 7. Solicitantul nu este în stare de faliment ori lichidare;**

Pentru verificarea acestui criteriu de eligibilitate se vor depune că documente justificative:

- Declarație pe propria răspundere din cadrul cererii de finantare;

- Se va verifica în baza de certificatului de constatator depus

**EG 8. Solicitantul şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetul de stat;**

Pentru verificarea acestui criteriu de eligibilitate se vor depune ca documente justificative:

- La data depunerii Cererii de finanțare, solicitantul va depune Certificate de atestare fiscală valabile, care să ateste lipsa datoriilor scadente fiscale și sociale emise de Direcția Generală a Finanțelor Publice și de Primăriile pe raza cărora își au sediul social, puncte de lucru și graficul de reeșalonare a datoriilor către bugetul consolidat (dacă este cazul).

**EG 9. În situația de excepție, când ofertantul este selectat prin procedură de achiziție publică este necesar ca acesta să îndeplinească condițiile prevăzute de legislația specifică, în vigoare.**

 Expertul se asigură ca ofertantul să îndeplinească condițiile prevăzute de legislația specifică, în vigoare.

Cazurile în care expertul evaluator poate solicita informaţii suplimentare sunt următoarele:

(1) în cazul în care Cererea de finanțare conţine informaţii insuficiente pentru clarificarea unui criteriu de eligibilitate/ principiu de selecție sau există informaţii contradictorii în interiorul lui, ori, faţă de cele menţionate în Cererea de finanțare;

(2) în cazul în care există diferenţe de calcul al sprijinului;

(3) în cazul în care, în procesul de verificare a documentelor din dosarul Cererii de finanțare, se constată omisiuni privind bifarea anumitor casete (inclusiv din Cererea de finanțare) sau omiterea semnării anumitor pagini de către solicitant/reprezentantul legal, iar din analiza proiectului expertul constată că aceste carențe sunt cauzate de anumite erori de formă sau erori materiale.

În cazul în care restul documentelor din Cererea de finanțare nu sunt în conformitate cu forma cerută la cap. 9.4 „Documentele necesare la depunerea Cererii de finanțare”, Cererea de finanțare va fi declarată neeligibilă.

Solicitările de informații suplimentare pot fi adresate, ca regulă generală, o singură dată de către entitatea la care se află în evaluare cererea de finanțare a solicitantului, în funcție de natura informațiilor solicitate. Termenul de răspuns la solicitarea de informații suplimentare nu poate depăși cinci zile de la momentul luării la cunoștință de către solicitant. Clarificările admise vor face parte integrantă din cererea de finanțare, în cazul în care proiectul va fi aprobat. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

După verificare pot exista două variante:

Cererea de Finanţare este declarată eligibilă.

Cererea de Finanţare este declarată neeligibilă;

Dacă Cererea de Finanţare este declarată eligibilă, se trece la următoarea etapă de verificare.

Dacă Cererea de Finanţare este declarată neeligibilă dosarul original al Cererii de finanțare va fi restituit solicitanților, pe baza unui proces-verbal de restituire, încheiat în 2 exemplare, semnat de ambele părți.

Cererile de Finanţare declarate neeligibilă pot fi corectate/completate și redepuse de către solicitant în cadrul următorului Apel de selecție lansat de GAL Tovishat pentru aceeași măsură.

Al doilea exemplar (copie) al Cererilor de finanțare declarate neeligibile va rămâne la GAL Tovishat, pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.).

Dacă dosarul cererii de finanţare este conform se trece la verificarea criteriilor de eligibilitate. Verificarea eligibilității Cererii de Finanțare şi a anexelor acesteia se realizează pe baza formularului „Fişa de evaluare a eligibilității proiectului” pentru măsura 1.3 , disponibil pe site-ul www.galtovishat.ro

Dacă Cererea de finantare este eligibilă se continuă cu evaluarea și punctarea criteriilor de selecție.Verificarea criteriilor de selecție si stabilirea scorului pentru fiecare Cerere de finantare se va face de către aceiași experți GAL care au efectuat evaluarea eligibilității, numai pentru cererile de finanțare declarate eligibile și acceptate pentru verificarea criteriilor de selecție, pe baza Cererii de finanțare depuse de solicitant și după caz, a informațiilor suplimentare solicitate.

**Procedura de selecție aplicată de Comitetul de selecție al GAL**

Selecția proiectelor se efectuează de către GAL și parcurge, în mod obligatoriu, toate etapele prevăzute în *Cap. XI al SDL – ”Procedura de evaluare și selecție a proiectelor depuse* *în cadrul SDL”* aprobată de către DGDR AM PNDR și aManualului de Procedură pentru evaluarea și selecţia proiectelor al GAL Tovishat, afișat pe site-ul [www.galtovishat.ro](http://www.galtovishat.ro)

**Criteriile de selecție cu punctajele aferente, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora**

***Criteriile de selecţie a proiectului, metodologia de verificare a criteriilor de selecție şi punctajul acordat***

Verificarea îndeplinirii criterilor de selecție şi acordarea punctajului se realizează pe baza formularului „Fişa de verificare a criteriilor de selecție” aferentă măsurii 1.3

Proiectele prin care se solicită finanţare prin FEADR sunt supuse unui sistem de selecţie, în baza căruia fiecare proiect este punctat conform criteriilor de selecție enumerate mai jos.

Punctajele acordate pentru fiecare criteriu de selecţie se aprobă de Consiliul Director al GAL, conform Strategiei de Dezvoltare Localã aprobată de Autoritatea de Management pentru PNDR, punctajele făcând parte din Procedura de Selecție a proiectelor la GAL.

**Atenție! Evaluarea criteriilor de selecţie se face numai în baza documentelor depuse odată cu Cererea de finanțare.**

**Toate proiectele eligibile vor fi punctate în acord cu criteriile de selecție menționate mai jos:**

|  |  |  |
| --- | --- | --- |
| **Nr.crt** | **Criterii de selecţie** | **Punctaj** |
| PS1. | **Principiul nivelului calitativ şi tehnic al ofertei de formare și informare online** | **Max****25 pct** |
| **Modalitate de acordare:**Pentru a se acorda punctajul la acest criteriu, trebuie prezentate urmatoarele aspecte: - echipa de proiect, inclusiv lista experţilor pe termen mediu şi scurt. Această listă este adecvată, din punct de vedere al experienţei, calificărilor, competenţelor şi abilităţilor pentru managementul şi realizarea activităţilor proiectului: este descrisă clar o distribuţie eficienta a responsabilităţilor în cadrul echipei de implementare: există experienţă anterioară de lucru în teritoriul GAL; - resursele să fie descrise clar şi identificate corect în raport cu obiectivele proiectului; resursele prevăzute contribuie la obţinerea rezultatelor proiectului: resursele prevăzute sunt suficiente, sunt specificate localitatea/localităţile pentru desfăşurarea activităţilor prevăzute în proiect, dotările şi echipamentele existente.  |  |
| PS 2. | **Principiul implementării eficiente şi accelerate a proiectului/ contractului de formare profesională** | **Max** **20 pct** |
| – proiectul se va implementa într-o perioadă de maxim 6 luni  | **20****pct** |
| -proiectul se va implementa într-o perioadă de maxim 1 an | **15****pct** |
| **Modalitate de acordare:**Se va acorda punctajul pentru Proiecte care vizează principiul implementǎrii eficiente şi accelerate a proiectului/contractului de formare profesionalǎ.Se va verifica secțiunea din Cererea de Finanțare |  |
| PS 3. | **Principiul parteneriatului cu asociaţii representative la nivel national şi instituţii de învăţământ şi/sau instituţii de cercetare dezvolatre, în cadrul lansării propunerilor de proiect** | **Max****20 pct** |
| **Modalitate de acordare:**Se va acorda punctajul pentru Proiecte care aratǎ principiul parteneriatului cu asociaţii reprezentative la nivel naţional şi instituţii de învǎţǎmant si/sau instituţii de cercetare dezvoltare, in cadrul lansǎrii propunerilor de proiecte.Se va verifica secțiunea din Cererea de Finanțare  |  |
| PS 4. | **Principiul tematicii şi al grupului ţintă care presupune adaptarea şi detalierea tematicii generale stabilite la nevoile grupului ţintă** | **Max****20 pct** |
| - tematica vizează creşterea eficienţei şi a competitivităţii activităţilor din sectorul agricol, agroalimentar | **5 pct** |
| - tematica vizează managementul afacerii: managementul resurselor umane, managementul integrării schimbărilor în cadrul organizaţiilor, | **10 pct** |
| - tematica vizează managementul calităţii produselor şi a serviciilor, implementarea sistemelor de managementa calităţii, managementul relaţiilor cu clienţii şi a contractelor de achiziţii | **15 pct** |
| - tematica vizează domeniul antreprenoriatului prin abordarea a cel puțin două teme din următoarele: înfiinţarea de întreprinderi inclusiv de grupuri de producători, asociaţii de producători, agricultura ecologică, agromediu, certificarea produselor, implementarea de standarde de calitate pentru produse, gestionarea riscurilor, sisteme de asigurări şi fonduri mutuale pentru agricultură | **20 pct** |
| **Modalitate de acordare:**Se va acorda punctajul pentru Proiecte care fac dovada principiului tematic si al grupului ţintǎ care presupune adaptarea şi detalierea tematicii generale stabilite la nevoile grupului ţintǎ dintr-un anumit teritoriu în funcţie de aria de cuprindere zonalǎ a proiectului.Se va verifica secțiunea din Cererea de Finanțare |  |
| PS 5. | **Principiul eficienţei utilizării fondurilor** | **Max****15 pct** |
| Proiectul își propune atragerea unui grup țintă de până la 60 persoane/utilizatori. | 5 puncte |
| Proiectul își propune atragerea unui grup țintă de peste 60 persoane/utilizatori. | 15 puncte |
| **Modalitate de acordare:**Se va acorda punctajul pentru proiecte care aratǎ principiul eficientei utilizǎrii fondurilor. Se va acorda un punctaj superior proiectului care are impact mai mare asupra comunităților în care va fi implementat- numărul de persoane/utilizatori mai mare.Se va verifica secțiunea din Cererea de Finanțare.Principiul eficienţei presupune asigurarea unui raport optim între resursele utilizate şi rezultatele așteptate prin proiect. |  |
|  | ***Total*** | 100 pct |

**Pragul minim** este de 10 puncte şi reprezintă pragul sub care niciun proiect nu poate intra la finanţare.

**Criterii pentru departajarea proiectelor cu punctaj egal:**

În cazul în care vor exista mai multe proiecte cu același punctaj, vor fi aplicate următoarele criterii pentru departajare :

* Numărul de UAT -uri cuprinse în activitățile proiectului
* Perioada de implementare

**Modalitatea de prezentare a rezultatului evaluării**

După finalizarea evaluării proiectelor depuse într-o sesiune, Comisia de selecţie întocmeşte Raportul de evaluare al proiectelor care va include: proiectele eligibile, proiectele neeligibile, proiecte care nu au îndeplinit punctajul minim şi proiectele retrase, după caz. Pentru fiecare Cerere de Finanțare declarată eligibilă, se va menționa și punctajul aferent proiectului evaluat.

Raportul de evaluare se aprobă şi se postează pe site-ul www.galtovishat.ro în ziua următoare aprobării.

În baza Raportului de evaluare publicat, GAL Tovishat notifică aplicanţii cu privire la rezultatul evaluării proiectului, într-un termen de maxim 5 zile lucrătoare. Notificarea va include informaţii cu privire la statutul proiectului în urma evaluării şi modalitatea de depunere a contestaţiilor de către aplicantii nemulţumiţi de rezultatul evaluării. În cazul în care un proiect este declarat neeligibil vor fi indicate criteriile de eligibilitate care nu au fost îndeplinite, precum şi cauzele care au condus la neeligibilitatea proiectului. În cazul în care proiectul este eligibil şi a fost punctat, notificarea va menţiona punctajul obţinut pentru fiecare criteriu de selecţie, stabilirea criteriilor de departajare precum şi precizări cu privire la reducerea valorii eligibile, a valorii publice sau a intensităţii sprijinului, dacă este cazul.

**Datele de contact ale GAL unde solicitanții pot obține informații detaliate :**

Informaţii detaliate puteţi solicita la **sediul GAL Tövishát** Loc. Panic, nr. 1/S, Comuna Hereclean, Tel: 0768.607.807, e-mail: galtovisha@gmail.com de luni pana vineri intre orele 9.00-14.00. De asemenea, puteți accesa site-ul Gal Tovishat: [www.galtovishat.ro](http://www.galtovishat.ro).